Wolfram von Eschenbach

Wolfram von Eschenbach (død omkring 1220) var en tysk ridder og poet, og regnes som en av de største episke diktere i middelalderen ved siden av Hartmann von Aue og Gottfried von Strassburg. Som minnesanger skrev han også lyrisk poesi. 

Svært lite er kjent om Wolframs liv. Av hans navn har man sluttet seg til at han ble født i Eschenbach i nærheten av Ansbach, og det er kjent at han virket ved flere hoff i løpet av sitt liv.

Idag er han først og fremst kjent for Parzival, av mange ansett som det fremste episke verk fra denne tiden. Det er det eldste bevarte verk på tysk som omhandler den hellige gralen og for øvrig den eldste bevarte fullstendige gralsfortelling overhodet, og enkelte tror at Wolfram har hentet mye av historien i beretningen fra Chrétien de Troyes' Comte del Graal. Wolfram angir imidlertid den helt ukjente poeten Kyot fra Provence som en viktig kilde. Helten i verket kalles Parzival, eller Parsifal på norsk.

 Verker 

 Parzival  omkring 1200–1210 Willehalm  omkring 1212–1217 Titurel  omkring 1217 Dessuten et stort antall sanger

 Referanser 

 Eksterne lenker 
 Bibliotheca Augustana – Wolframs verk i originalutgave (middelhøytysk)

Kategori:Tyske forfattere
Kategori:Tyskspråklige forfattere
Kategori:Tyske lyrikere
Kategori:Personer fra Landkreis Ansbach